title: Regulamentul de punere în aplicare (UE) 2019/2093 al Comisiei din 29 noiembrie 2019 de modificare a Regulamentului (CE) nr. 333/2007 în ceea ce privește analiza esterilor acizilor grași de 3-monoclorpropan-1,2-diol (3-MCPD), a esterilor acizilor grași de glicidil, a percloratului și a acrilamidei (Text cu relevanță pentru SEE)

text:
                  9.12.2019

                  RO

                  Jurnalul Oficial al Uniunii Europene

                  L 317/96

         REGULAMENTUL DE PUNERE ÎN APLICARE (UE) 2019/2093 AL COMISIEI
         din 29 noiembrie 2019
         de modificare a Regulamentului (CE) nr. 333/2007 în ceea ce privește analiza esterilor acizilor grași de 3-monoclorpropan-1,2-diol (3-MCPD), a esterilor acizilor grași de glicidil, a percloratului și a acrilamidei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 34 alineatul (6),
         întrucât:

                     (1)

                     Regulamentul (CE) nr. 333/2007 al Comisiei (2) stabilește metodele de prelevare a probelor și de analiză care trebuie utilizate pentru controlul oficial al nivelurilor anumitor contaminanți din produsele alimentare.

                     (2)

                     Nivelurile maxime permise pentru esterii acizilor grași de 3-monoclorpropan-1,2-diol (3-MCPD), esterii acizilor grași de glicidil și perclorat în produsele alimentare au fost stabilite prin Regulamentul (CE) nr. 1881/2006 al Comisiei (3). Regulamentul (UE) 2017/2158 al Comisiei (4) stabilește măsuri de diminuare și niveluri de referință pentru reducerea prezenței acrilamidei în anumite categorii de produse alimentare.

                     (3)

                     Regulamentul (CE) nr. 333/2007 stabilește criterii de performanță specifice care trebuie îndeplinite de metodele de analiză validate pentru contaminanții din alimente, aplicate de laboratoarele europene relevante. Prin urmare, este oportun ca în Regulamentul (CE) nr. 333/2007 să se stabilească criterii de performanță specifice pe care să le respecte metoda de analiză pentru controlul nivelurilor maxime de esteri ai acizilor grași de 3-MCPD, de esteri ai acizilor grași de glicidil, de perclorat și de acrilamidă din produsele alimentare.

                     (4)

                     Laboratoarele de referință ale Uniunii Europene în domeniul contaminanților din produsele alimentare și din hrana pentru animale au elaborat un document de orientare privind estimarea limitei de detecție (LOD) și a limitei de cuantificare (LOQ) pentru măsurarea contaminanților din hrana pentru animale și produsele alimentare (5). Prin urmare, este necesar să se adapteze definițiile cuprinse în Regulamentul (CE) nr. 333/2007 și în ceea ce privește limita de detecție și limita de cuantificare.

                     (5)

                     Prin urmare, Regulamentul (CE) nr. 333/2007 ar trebui modificat în consecință.

                     (6)

                     Regulamentul (UE) 2017/625 se aplică începând cu 14 decembrie 2019. Prin urmare, prezentul regulament ar trebui să se aplice începând cu aceeași dată.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Regulamentul (CE) nr. 333/2007 se modifică după cum urmează:

                        1.

                        La articolul 1, alineatul (1) se înlocuiește cu următorul text:

                           „(1)   Prelevarea de probe și analiza pentru controlul nivelurilor de plumb, cadmiu, mercur, staniu anorganic, arsen anorganic, 3-monoclorpropan-1,2-diol (3-MCPD), esteri ai acizilor grași de 3-MCPD, esteri ai acizilor grași de glicidil, hidrocarburi aromatice policiclice (HAP) și perclorat enumerate în secțiunile 3, 4, 6 și 9 din anexa la Regulamentul (CE) nr. 1881/2006 și pentru controlul nivelurilor de acrilamidă în conformitate cu Regulamentul (UE) 2017/2158 al Comisiei (*1) trebuie efectuate în conformitate cu anexa la prezentul regulament.

                           (*1)  Regulamentul (UE) 2017/2158 al Comisiei din 20 noiembrie 2017 de stabilire a măsurilor de diminuare și a nivelurilor de referință pentru reducerea prezenței acrilamidei în produsele alimentare (JO L 304, 21.11.2017, p. 24).”"

                        2.

                        Anexa se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică începând cu data de 14 decembrie 2019.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 noiembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 95, 7.4.2017, p. 1.

            (2)  Regulamentul (CE) nr. 333/2007 al Comisiei din 28 martie 2007 de stabilire a metodelor de prelevare a probelor și de analiză pentru controlul nivelurilor de oligoelemente și de contaminanți rezultați în urma prelucrării din produsele alimentare (JO L 88, 29.3.2007, p. 29).

            (3)  Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5).

            (4)  Regulamentul (UE) 2017/2158 al Comisiei din 20 noiembrie 2017 de stabilire a măsurilor de diminuare și a nivelurilor de referință pentru reducerea prezenței acrilamidei în produsele alimentare (JO L 304, 21.11.2017, p. 24).

            (5)  Guidance Document on the Estimation of LOD and LOQ for Measurements in the Field of Contaminants in Feed and Food, JRC Technical Reports EUR 28099 EU (2016). Disponibil la adresa: http://publications.jrc.ec.europa.eu/repository/bitstream/JRC102946/eur%2028099%20en_lod%20loq%20guidance%20document.pdf

            ANEXĂ
            Anexa la Regulamentul (CE) nr. 333/2007 se modifică după cum urmează:

                        1.

                        La punctul C.3.1, „Definiții”, definițiile termenilor „LOD” și „LOQ” se înlocuiesc cu următorul text:

                           „«LOD»= Limita de detecție, cel mai mic conținut măsurat, din care se poate deduce prezența analitului cu o certitudine statistică rezonabilă.

                           «LOQ»= Limita de cuantificare, cel mai scăzut conținut de analit care poate fi măsurat cu o certitudine statistică rezonabilă.”

                        2.

                        La punctul C.3.3.1, „Criterii de performanță”, litera (b) se înlocuiește cu următorul text:

                                    „(b)

                                    Criterii de performanță pentru metodele de analiză pentru 3-monoclorpropan-1,2-diol (3-MCPD), esteri ai acizilor grași de 3-MCPD și esteri ai acizilor grași de glicidil:

                                                —

                                                Criterii de performanță pentru metodele de analiză pentru 3-MCPD din alimentele specificate la punctul 4.1 din anexa la Regulamentul (CE) nr. 1881/2006

                                                   Tabelul 6a

                                                            Parametru

                                                            Criteriu

                                                            Aplicabilitate

                                                            Alimente menționate la punctul 4.1 din anexa la Regulamentul (CE) nr. 1881/2006

                                                            Specificitate

                                                            Fără interferențe spectrale sau cauzate de matrice

                                                            Probe martor

                                                            Sub LOD

                                                            Repetabilitate (RSDr)

                                                            de 0,66 ori RSDR derivată din ecuația Horwitz (modificată)

                                                            Reproductibilitate (RSDR)

                                                            derivată din ecuația Horwitz (modificată)

                                                            Recuperare

                                                            75-110 %

                                                            Limita de detecție (LOD)

                                                            ≤ 5 μg/kg (raportat la materia uscată)

                                                            Limita de cuantificare (LOQ)

                                                            ≤ 10 μg/kg (raportat la materia uscată)

                                                —

                                                Criterii de performanță pentru metodele de analiză pentru 3-MCPD din alimentele specificate la punctul 4.3 din anexa la Regulamentul (CE) nr. 1881/2006

                                                   Tabelul 6b

                                                            Parametru

                                                            Criteriu

                                                            Aplicabilitate

                                                            Alimente menționate la punctul 4.3 din anexa la Regulamentul (CE) nr. 1881/2006

                                                            Specificitate

                                                            Fără interferențe spectrale sau cauzate de matrice

                                                            Probe martor

                                                            Sub LOD

                                                            Repetabilitate (RSDr)

                                                            de 0,66 ori RSDR derivată din ecuația Horwitz (modificată)

                                                            Reproductibilitate (RSDR)

                                                            derivată din ecuația Horwitz (modificată)

                                                            Recuperare

                                                            75-110 %

                                                            Limita de detecție (LOD)

                                                            ≤ 7 μg/kg

                                                            Limita de cuantificare (LOQ)

                                                            ≤ 14 μg/kg

                                                —

                                                Criterii de performanță pentru metodele de analiză pentru esterii acizilor grași de 3-MCPD, exprimați ca 3-MCPD, din alimentele specificate la punctul 4.3 din anexa la Regulamentul (CE) nr. 1881/2006

                                                   Tabelul 6c

                                                            Parametru

                                                            Criteriu

                                                            Aplicabilitate

                                                            Alimente menționate la punctul 4.3 din anexa la Regulamentul (CE) nr. 1881/2006

                                                            Specificitate

                                                            Fără interferențe spectrale sau cauzate de matrice

                                                            Repetabilitate (RSDr)

                                                            de 0,66 ori RSDR derivată din ecuația Horwitz (modificată)

                                                            Reproductibilitate (RSDR)

                                                            derivată din ecuația Horwitz (modificată)

                                                            Recuperare

                                                            70-125 %

                                                            Limita de detecție (LOD)

                                                            Trei zecimi din LOQ

                                                            Limita de cuantificare (LOQ)
                                                            pentru alimentele menționate la punctele 4.3.1 și 4.3.2

                                                            ≤ 100 μg/kg în uleiuri și grăsimi

                                                            Limita de cuantificare (LOQ)
                                                            pentru alimentele specificate la punctele 4.3.3 și în 4.3.4 cu un conținut de grăsime < 40 %

                                                            ≤ două cincimi din LM

                                                            Limita de cuantificare (LOQ)
                                                            pentru alimentele specificate la punctul 4.3.4 cu un conținut de grăsime ≥ 40 %

                                                            ≤ 15 μg/kg materie grasă

                                                —

                                                Criterii de performanță pentru metodele de analiză pentru esterii acizilor grași de glicidil, exprimați ca glicidol, din alimentele specificate la punctul 4.2 din anexa la Regulamentul (CE) nr. 1881/2006

                                                   Tabelul 6d

                                                            Parametru

                                                            Criteriu

                                                            Aplicabilitate

                                                            Alimente menționate la punctul 4.2 din anexa la Regulamentul (CE) nr. 1881/2006

                                                            Specificitate

                                                            Fără interferențe spectrale sau cauzate de matrice

                                                            Repetabilitate (RSDr)

                                                            de 0,66 ori RSDR derivată din ecuația Horwitz (modificată)

                                                            Reproductibilitate (RSDR)

                                                            derivată din ecuația Horwitz (modificată)

                                                            Recuperare

                                                            70-125 %

                                                            Limita de detecție (LOD)

                                                            Trei zecimi din LOQ

                                                            Limita de cuantificare (LOQ)
                                                            pentru alimentele menționate la punctele 4.2.1 și 4.2.2

                                                            ≤ 100 μg/kg în uleiuri și grăsimi

                                                            Limita de cuantificare (LOQ)
                                                            pentru alimentele specificate la punctul 4.2.3 cu un conținut de grăsime < 65 % și la punctul 4.2.4 cu un conținut de grăsime < 8 %

                                                            ≤ două cincimi din LM

                                                            Limita de cuantificare (LOQ)
                                                            pentru alimentele specificate la punctul 4.2.3 cu un conținut de grăsime ≥ 65 % și la punctul 4.2.4 cu un conținut de grăsime ≥ 8 %

                                                            ≤ 31 μg/kg materie grasă”

                        3.

                        La punctul „C.3.3.1. Criterii de performanță”, litera (d) „Note privind criteriile de performanță” se înlocuiește cu următorul text:

                                    „(d)

                                    Criterii de performanță pentru metodele de analiză pentru acrilamidă:

                                       Tabelul 8

                                                Parametru

                                                Criteriu

                                                Aplicabilitate

                                                Toate alimentele

                                                Specificitate

                                                Fără interferențe spectrale sau cauzate de matrice

                                                Probe martor

                                                Sub limita de detecție (LOD)

                                                Repetabilitate (RSDr)

                                                de 0,66 ori RSDR derivată din ecuația Horwitz (modificată)

                                                Reproductibilitate (RSDR)

                                                derivată din ecuația Horwitz (modificată)

                                                Recuperare

                                                75-110 %

                                                Limita de detecție (LOD)

                                                Trei zecimi din LOQ

                                                Limita de cuantificare (LOQ)

                                                Pentru alimentele cu niveluri de referință < 125 µg/kg: ≤ două cincimi din nivelul de referință, totuși nu este necesar să fie sub 20 µg/kg
                                                Pentru alimentele cu un nivel de referință ≥ 125 µg/kg: ≤ 50 µg/kg”

                        4.

                        La punctul C.3.3.1, „Criterii de performanță”, se adaugă următoarele litere (e) și (f):

                                    „(e)

                                    Criterii de performanță pentru metodele de analiză pentru perclorat:

                                       Tabelul 9

                                                Parametru

                                                Criteriu

                                                Aplicabilitate

                                                Toate alimentele

                                                Specificitate

                                                Fără interferențe spectrale sau cauzate de matrice

                                                Repetabilitate (RSDr)

                                                de 0,66 ori RSDR derivată din ecuația Horwitz (modificată)

                                                Reproductibilitate (RSDR)

                                                derivată din ecuația Horwitz (modificată)

                                                Recuperare

                                                70-110 %

                                                Limita de detecție (LOD)

                                                Trei zecimi din LOQ

                                                Limita de cuantificare (LOQ)

                                                ≤ două cincimi din LM

                                    (f)

                                    Note privind criteriile de performanță:
                                    Ecuația Horwitz (*1) (pentru concentrații 1,2 × 10–7 ≤ C ≤ 0,138) și ecuația Horwitz modificată (*2) (pentru concentrații C < 1,2 × 10–7) sunt ecuații generalizate de precizie independente de analit și matrice, depinzând numai de concentrație în majoritatea metodelor de analiză de rutină.
                                    Ecuația Horwitz modificată pentru concentrații C < 1,2 × 10–7:
                                    RSDR = 22 %
                                    unde:

                                                —

                                                RSDR este abaterea standard relativă, calculată pe baza rezultatelor obținute în condiții de reproductibilitate

                                                —

                                                C este raportul de concentrație (adică 1 = 100 g/100 g, 0,001 = 1 000 mg/kg). Ecuația Horwitz modificată se aplică pentru concentrații C < 1,2 × 10–7.

                                          Ecuația Horwitz pentru concentrații 1,2 × 10–7 ≤
                                    C ≤ 0,138:
                                    RSDR = 2C(–0,15)

                                    unde:

                                                —

                                                RSDR este abaterea standard relativă, calculată pe baza rezultatelor obținute în condiții de reproductibilitate

                                                —

                                                C este raportul de concentrație (adică 1 = 100 g/100 g, 0,001 = 1 000 mg/kg). Ecuația Horwitz se aplică pentru concentrații 1,2 × 10–7 ≤ C ≤ 0,138.

                           (*1)  W. Horwitz, L.R. Kamps, K.W. Boyer, J.Assoc.Off.Analy.Chem.,63, 1980, 1344-1354."

                           (*2)  M. Thompson, Analyst, 125, 2000, 385-386.”"

                        5.

                        La punctul C.3.3.2. Abordarea „adecvată scopului”, cuvintele „Tabelul 8” se înlocuiesc cu cuvintele „Tabelul 10”.

               (*1)  W. Horwitz, L.R. Kamps, K.W. Boyer, J.Assoc.Off.Analy.Chem.,63, 1980, 1344-1354.

               (*2)  M. Thompson, Analyst, 125, 2000, 385-386.””


title: Regulamentul de punere în aplicare (UE) 2019/2094 al Comisiei din 29 noiembrie 2019 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active benfluralin, dimoxistrobin, fluazinam, flutolanil, mancozeb, mecoprop-P, mepiquat, metiram, oxamil și piraclostrobin (Text cu relevanță pentru SEE)

text:
                  9.12.2019

                  RO

                  Jurnalul Oficial al Uniunii Europene

                  L 317/102

         REGULAMENTUL DE PUNERE ÎN APLICARE (UE) 2019/2094 AL COMISIEI
         din 29 noiembrie 2019
         de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active benfluralin, dimoxistrobin, fluazinam, flutolanil, mancozeb, mecoprop-P, mepiquat, metiram, oxamil și piraclostrobin
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
         întrucât:

                     (1)

                     Partea A din anexa la Regulamentul de punere în aplicare (UE) nr. 540/2011 al Comisiei (2) stabilește lista substanțelor active considerate a fi fost aprobate în temeiul Regulamentului (CE) nr. 1107/2009.

                     (2)

                     Perioada de aprobare a substanțelor active dimoxistrobin, mancozeb, mecoprop-P, metiram, oxamil și piraclostrobin a fost prelungită până la 31 ianuarie 2020 prin Regulamentul de punere în aplicare (UE) 2018/1796 al Comisiei (3).

                     (3)

                     Perioada de aprobare a substanțelor active benfluralin, fluazinam, flutolanil și mepiquat a fost prelungită până la 29 februarie 2020 prin Regulamentul de punere în aplicare (UE) 2019/168 al Comisiei (4).

                     (4)

                     Cererile de reînnoire a aprobării substanțelor respective au fost prezentate în conformitate cu Regulamentul de punere în aplicare (UE) nr. 844/2012 al Comisiei (5).

                     (5)

                     Din cauza faptului că evaluarea substanțelor respective a fost amânată din motive independente de voința solicitanților, este probabil ca aprobările acestor substanțe active să expire înainte de adoptarea unei decizii privind reînnoirea lor. Prin urmare, este necesar să se prelungească perioadele lor de aprobare.

                     (6)

                     Având în vedere obiectivul articolului 17 primul paragraf din Regulamentul (CE) nr. 1107/2009, în ceea ce privește cazurile în care Comisia urmează să adopte un regulament care prevede că aprobarea unei substanțe active menționate în anexa la prezentul regulament nu se reînnoiește deoarece nu sunt îndeplinite criteriile de aprobare, Comisia urmează să stabilească ca dată de expirare fie data prevăzută înainte de intrarea în vigoare a prezentului regulament, fie data intrării în vigoare a regulamentului care prevede că aprobarea substanței active nu se reînnoiește, oricare dintre aceste date survine mai târziu. În ceea ce privește cazurile în care Comisia urmează să adopte un regulament care prevede reînnoirea aprobării unei substanțe active menționate în anexa la prezentul regulament, Comisia va depune eforturi pentru a stabili, în funcție de circumstanțe, cea mai timpurie dată posibilă de punere în aplicare.

                     (7)

                     Prin urmare, Regulamentul de punere în aplicare (UE) nr. 540/2011 ar trebui modificat în consecință.

                     (8)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 noiembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (3)  Regulamentul de punere în aplicare (UE) 2018/1796 al Comisiei din 20 noiembrie 2018 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active amidosulfuron, bifenox, clorpirifos, clorpirifos-metil, clofentezin, dicamba, difenoconazol, diflubenzuron, diflufenican, dimoxistrobin, fenoxaprop-P, fenpropidin, lenacil, mancozeb, mecoprop-P, metiram, nicosulfuron, oxamil, picloram, piraclostrobin, piriproxifen și tritosulfuron (JO L 294, 21.11.2018, p. 15).

            (4)  Regulamentul de punere în aplicare (UE) 2019/168 al Comisiei din 31 ianuarie 2019 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active abamectin, Bacillus subtilis (Cohn 1872) tulpina QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralin, clodinafop, clopiralid, Cydia pomonella Granulovirus (CpGV), ciprodinil, diclorprop-P, epoxiconazol, fenpiroximat, fluazinam, flutolanil, fosetil, Lecanicillium muscarium, mepanipirim, mepiquat, Metarhizium anisopliae var. Anisopliae, metconazol, metrafenonă, Phlebiopsis gigantea, pirimicarb, Pseudomonas chlororaphis tulpina: MA 342, pirimetanil, Pythium oligandrum, rimsulfuron, spinosad, Streptomyces K61, tiacloprid, tolclofos-metil, Trichoderma asperellum, Trichoderma atroviride, Trichoderma gamsii, Trichoderma harzianum, triclopir, trinexapac, triticonazol, Verticillium albo-atrum și ziram (JO L 33, 5.2.2019, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            ANEXĂ
            Partea A din anexa la Regulamentul de punere în aplicare (UE) nr. 540/2011 se modifică după cum urmează:

                        1.

                        În a șasea coloană, „Expirarea aprobării”, la rândul 57, „Mecoprop-P”, data se înlocuiește cu „31 ianuarie 2021”.

                        2.

                        În a șasea coloană, „Expirarea aprobării”, la rândul 81, „Piraclostrobin”, data se înlocuiește cu „31 ianuarie 2021”.

                        3.

                        În a șasea coloană, „Expirarea aprobării”, la rândul 114, „Mancozeb”, data se înlocuiește cu „31 ianuarie 2021”.

                        4.

                        În a șasea coloană, „Expirarea aprobării”, la rândul 115, „Metiram”, data se înlocuiește cu „31 ianuarie 2021”.

                        5.

                        În a șasea coloană, „Expirarea aprobării”, la rândul 116, „Oxamil”, data se înlocuiește cu „31 ianuarie 2021”.

                        6.

                        În a șasea coloană, „Expirarea aprobării”, la rândul 128, „Dimoxistrobin”, data se înlocuiește cu „31 ianuarie 2021”.

                        7.

                        În a șasea coloană, „Expirarea aprobării”, la rândul 187, „Flutolanil”, data se înlocuiește cu „28 februarie 2021”.

                        8.

                        În a șasea coloană, „Expirarea aprobării”, la rândul 188, „Benfluranil”, data se înlocuiește cu „28 februarie 2021”.

                        9.

                        În a șasea coloană, „Expirarea aprobării”, la rândul 189, „Fluazinam”, data se înlocuiește cu „28 februarie 2021”.

                        10.

                        În a șasea coloană, „Expirarea aprobării”, la rândul 191, „Mepiquat”, data se înlocuiește cu „28 februarie 2021”.


title: Regulamentul de punere în aplicare (UE) 2019/2095 al Comisiei din 29 noiembrie 2019 privind operarea unei deduceri din cota de pescuit pentru somonul de Atlantic pusă la dispoziția Poloniei în 2019 ca urmare a depășirii cotei de pescuit în 2018

text:
                  9.12.2019

                  RO

                  Jurnalul Oficial al Uniunii Europene

                  L 317/105

         REGULAMENTUL DE PUNERE ÎN APLICARE (UE) 2019/2095 AL COMISIEI
         din 29 noiembrie 2019
         privind operarea unei deduceri din cota de pescuit pentru somonul de Atlantic pusă la dispoziția Poloniei în 2019 ca urmare a depășirii cotei de pescuit în 2018
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 105 alineatele (1), (2) și (3),
         întrucât:

                     (1)

                     Cota de pescuit pentru somonul de Atlantic în apele Uniunii din subdiviziunile 22-31 (SAL/3BCD-F) a fost alocată Poloniei pentru anul 2018 prin Regulamentul (UE) 2017/1970 al Consiliului (2).

                     (2)

                     Această cotă de pescuit pentru anul 2018 a fost majorată cu 1 369 de exemplare după aplicarea flexibilității de la an la an prevăzute la articolul 15 alineatul (9) din Regulamentul (UE) nr. 1380/2013 al Parlamentului European și al Consiliului (3). Creșterea, reprezentând 10 % din debarcările permise pentru anul 2017, a fost calculată pe baza cantităților rămase neutilizate după declarațiile de captură. În timpul misiunilor de inspecție efectuate în Polonia în conformitate cu Regulamentul (CE) nr. 1224/2009 în 2018, Comisia a identificat date raportate incorect și date raportate insuficient privind capturile, care au arătat că a fost epuizată cota poloneză pentru somonul de Atlantic din 2017 în apele Uniunii din subdiviziunile 22-31. Prin urmare, flexibilitatea de la an la an din anul 2017 până în anul 2018 în temeiul articolului 15 alineatul (9) din Regulamentul (UE) nr. 1380/2013 a fost acordată în mod necuvenit, iar cantitățile corespunzătoare ar trebui deduse în consecință din cota pentru 2018.

                     (3)

                     De asemenea, Comisia a identificat inconsecvențe suplimentare în ceea ce privește datele poloneze referitoare la pescuitul de somon de Atlantic în apele Uniunii din subdiviziunile 22-31 pentru anul 2018, prin verificarea încrucișată a datelor înregistrate și raportate în cursul campaniilor de pescuit inspectate și neinspectate. Aceste inconsecvențe în raportarea privind componența capturilor au fost coroborate de mai multe misiuni de audit și de verificare desfășurate în Polonia în perioada 2018-2019 în conformitate cu Regulamentul (CE) nr. 1224/2009. Aceste rapoarte de audit au fost comunicate în mod corespunzător Poloniei și discutate cu aceasta.

                     (4)

                     Dovezile colectate au permis Comisiei să stabilească faptul că contingentul pentru somonul de Atlantic din apele Uniunii din subdiviziunile 22-31 alocate Poloniei în anul 2018 prin Regulamentul (UE) 2017/1970 al Consiliului a fost depășit cu 2 160 de bucăți de somon. În temeiul articolului 105 alineatul (1) din Regulamentul (CE) nr. 1224/2009, în cazul în care Comisia stabilește că un stat membru a depășit cotele de pescuit care i-au fost alocate, ea operează deduceri din viitoarele cote de pescuit ale statului membru respectiv.

                     (5)

                     La articolul 105 alineatele (2) și (3) din Regulamentul (CE) nr. 1224/2009 se prevede că astfel de deduceri trebuie operate în următorul (următorii) an(i), aplicând factorii de multiplicare respectivi stabiliți la alineatele menționate.

                     (6)

                     În conformitate cu articolul 105 alineatul (2) din Regulamentul (CE) nr. 1224/2009, ar trebui să se aplice un factor de multiplicare egal cu 1,00, deoarece valoarea depășirii cotelor de pescuit, cuantificată de Comisie, este mai mică de 100 de tone,

               ADOPTĂ PREZENTUL REGULAMENT:

            Articolul 1
            Cota de pescuit pentru somonul de Atlantic din apele Uniunii din subdiviziunile 22-31 alocate Poloniei pentru anul 2019 prin Regulamentul (UE) 2018/1628 al Consiliului (4) se reduce în conformitate cu anexa la prezentul regulament.

            Articolul 2
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 noiembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 343, 22.12.2009, p. 1.

            (2)  Regulamentul (UE) 2017/1970 al Consiliului din 27 octombrie 2017 privind stabilirea, pentru anul 2018, a posibilităților de pescuit pentru anumite stocuri de pește și grupuri de stocuri de pește, aplicabile în Marea Baltică și de modificare a Regulamentului (UE) 2017/127 (JO L 281, 31.10.2017, p. 1).

            (3)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).

            (4)  Regulamentul (UE) 2018/1628 al Consiliului din 30 octombrie 2018 privind stabilirea, pentru anul 2019, a posibilităților de pescuit pentru anumite stocuri de pește și grupuri de stocuri de pește, aplicabile în Marea Baltică, și de modificare a Regulamentului (UE) 2018/120 în ceea ce privește anumite posibilități de pescuit în alte ape (JO L 272, 31.10.2018, p. 1).

            ANEXĂ

               DEDUCERE DIN COTA DE PESCUIT PENTRU SOMONUL DE ATLANTIC PUSĂ LA DISPOZIȚIA POLONIEI ÎN 2019 PENTRU STOCURI AFECTATE DE DEPĂȘIRI ALE COTELOR

                        Stat membru

                        Codul speciei

                        Codul zonei

                        Denumirea speciei

                        Denumirea zonei

                        Cota inițială pentru 2018 (în bucăți)

                        Debarcări permise în 2018 (cantitate adaptată totală, în bucăți) (1)

                        Total capturi în 2018 (cantitate în bucăți)

                        Utilizarea cotei de pescuit în raport cu debarcările permise

                        Depășirea cotei de pescuit în raport cu debarcările permise (cantitate în bucăți)

                        Factor de multiplicare (3)

                        Factor de multiplicare suplimentar (4)
                           ,
                            (5)

                        Deduceri de aplicat în 2019 (cantitate în bucăți)

                        PL

                        SAL

                        3BCD-F

                        Somon de Atlantic

                        Apele Uniunii din subdiviziunile 22-31

                        5 729

                        15 739  (2)

                        17 899

                        113,72 %

                        2 160

                        1,00

                        /

                        2 160

               (1)  Cote puse la dispoziția unui stat membru în temeiul regulamentelor relevante privind posibilitățile de pescuit, după ce au fost luate în considerare schimburile de posibilități de pescuit în conformitate cu articolul 16 alineatul (8) din Regulamentul (UE) nr. 1380/2013 al Parlamentului European și al Consiliului (JO L 354, 28.12.2013, p. 22), transferurile de cote din 2017 în 2018 în conformitate cu articolul 4 alineatul (2) din Regulamentul (CE) nr. 847/96 al Consiliului (JO L 115, 9.5.1996, p. 3) și cu articolul 15 alineatul (9) din Regulamentul (UE) nr. 1380/2013 sau realocarea și deducerea posibilităților de pescuit în conformitate cu articolele 37 și 105 din Regulamentul (CE) nr. 1224/2009.

               (2)  Această sumă include o reducere de 1 369 de bucăți de somon, corespunzătoare flexibilității de la an la an acordată în mod nejustificat în 2018, în temeiul articolului 15 alineatul (9) din Regulamentul (UE) nr. 1380/2013, după identificarea unor date raportate incorect și a unor date raportate insuficient privind capturile pentru 2017.

               (3)  Conform dispozițiilor articolului 105 alineatul (2) din Regulamentul (CE) nr. 1224/2009. În toate cazurile în care depășirea cotei de pescuit este mai mică sau egală cu 100 de tone, se aplică o deducere egală cu depășirea cotei de pescuit înmulțită cu factorul de multiplicare 1,00.

               (4)  Conform dispozițiilor articolului 105 alineatul (3) din Regulamentul (CE) nr. 1224/2009 și cu condiția ca depășirea cotei de pescuit să fie mai mare de 10 %.

               (5)  Litera „A” indică faptul că s-a aplicat un factor de multiplicare suplimentar de 1,5 ca urmare a depășirilor consecutive ale cotei de pescuit în anii 2016, 2017 și 2018. Litera „C” indică faptul că s-a aplicat un factor de multiplicare suplimentar de 1,5, deoarece stocul face obiectul unui plan multianual.